OpenLLM-France/wikimedia huggingface dataset:
# Xiang Shengmo

Xiang Shengmo (xinès simplificat: 项圣谟; xinès tradicional: 項聖謨; pinyin: Xiàng Shèngmó), també conegut com a Kongshang i Yi'an, fou un pintor xinès que va viure a finals de la dinastia Ming i començaments de la dinastia Qing. Era oriünd de Xiushui, actualment Jiaxing, província de Zhejiang. Va néixer l'any 1597 i va morir el 1658. El seu avi era el col·leccionista Xiang Yuanbian, A més de pintor, va ser poeta, cal·lígraf i artesà de segells per a tinta.
Va ser un cèlebre artista, amb un gust elegant, que va destacar com a pintor de paisatges, de flors i roques. El seu estil estava influït pel de Wen Zhengming, encara que no va rebre formació directa en la seva tasca pictòrica. El seu aprenentatge és fruit de l'observació de mestres anteriors i afegint a la seva producció característiques pròpies que el diferenciava dels predominants a Huating i Zhejiang. El seu estil és conegut amb el nom de Jiaxing. Entre les seves pintures destaquen: El retat de Zhu Kuishi, Paisatge a l'estil de Ni Zan, Crisantems, Cascades entre roques i Préssecs en flor. Es troben obres seves a l'Acadèmia d'Art de Honolulu, a l'Art Institute of Chicago, Museu Guimet de París, al Museu Nacional del Palau de Taipei, al Museu del Palau de Pequín, al Museu de Xangai i al Nationalmuseum d'Estocolm.

## Bibliografia

* Dictionnaire des peintres, sculpteurs, dessinateurs et graveurs (Dictionnaire Bénézit) d'Emmanuel Bénézit. ISBN 2700030249

## Referències i enllaços externs

* http://www.npm.gov.tw/exh98/xiang_yuanbian/english/english_selections.html
* http://scrolls.uchicago.edu/artists-short/xiang-shengmo-%E9%A1%B9%E5%9C%A3%E8%B0%9F Arxivat 2014-04-23 a Wayback Machine.
* http://www.artic.edu/aic/collections/artwork/artist/Xiang+Shengmo
* http://www.sbmuseart.org/exhibitions/archive/2012.web Arxivat 2013-07-02 a Wayback Machine.
* http://www.metmuseum.org/collection/the-collection-online/search/49077
# Yunnanilus jinxiensis

Yunnanilus jinxiensis és una espècie de peix de la família dels balitòrids i de l'ordre dels cipriniformes.

## Morfologia

* Cos recobert completament d'escates (llevat de l'àrea entre les aletes pectorals i pèlviques) i de 7,2 cm de llargària maxima.
* 10 radis tous a l'aleta dorsal i 7 a l'anal.
* 8 radis ramificats a l'aleta dorsal i 13-14 a la pectoral.
* Aleta caudal lleugerament dentada.
* Bufeta natatòria amb dues cambres.

## Hàbitat i distribució geogràfica

És un peix d'aigua dolça, demersal i de clima tropical, el qual viu a la conca del riu Perla a Guangxi (la Xina).

## Observacions

És inofensiu per als humans.

## Referències

* ↑ Nichols, J. T., 1925. Nemacheilus and related loaches in China. Am. Mus. Novit. Núm. 171: 1-7.
* 1 2 3 Zhu, Y., Du, L.-N., Chen, X.-Y. & Yang, J.-X., 2009. A New Nemacheiline Loach of Genus Yunnanilus (Balitoridae) from Guangxi, China - Yunnanilus jinxiensis. Zoological Research, 30 (2): 195-198.
* 1 2 Catalogue of Life (anglès)
* 1 2 3 FishBase (anglès)
* ↑ FishWise (anglès)

## Bibliografia

* Zhao, Y.-H., R. E. Gozlan & C.-G. Zhang, 2011. Out of sight out of mind: current knowledge of Chinese cave fishes. Journal of fish biology, 79 (6, special issue): 1545-1562.

## Enllaços externs

* Encyclopedia of Life (anglès)
* BioLib (anglès)
* AQUATAB (txec)
* ION (anglès)
# Pere de Clariana i de Seva

Pere de Clariana i de Seva (Barcelona? - Valladolid, 13 d'agost de 1559), Perot de Clariana, doctor en quiscun dret, senyor de Plegamans, pertanyia a una família de juristes nobles provinents del Penedès instal·lats de temps a Barcelona. Fill de Benet-Simó de Clariana i de Seva, senyor de la casa Fonollar de Sant Boi de Llobregat, donzell, i de Caterina de Vilatorta i Alegre, senyora de Plegamans.
Es casà amb Anna Descoll i Joana d'Anglesola.
A inicis del segle xvi el Consell de la Vila Granollers es fa càrrec de l'administració de l'Hospital per la donació de Pere de Clariana i de Seva que reserva per ell i els seus successors el nomenament del capellà.
Pot ser que a ell, però més probablement al seu germà Dionís, estigui dedicat l'Armorial d'Esteve Tamborino on destaca l'escut de la família.
Va ser nomenat advocat de la Generalitat el 1527. Dos anys més tard passava a formar part de l'Audiència del Principat com ho havia estat son pare el 1500.
El 1548 se'l va invitar a formar part del Consell d'Aragó per mitjà del virrei de Catalunya, marquès d'Aguilar, però es va excusar. Tanmateix, quatre anys més tard (1552), acceptà el càrrec de vicecanceller que comportava presidir el Consell d'Aragó; aleshores escriu a Granvela, declarant-se client seu. El príncep Felip (després Felip II) celebrà aquesta elecció. Va romandre al càrrec fins a la mort. Va ser el darrer vicecanceller català del Consell d'Aragó.
Havia redactat testament el 1554. Va morir a Valladolid on era la cort.

## Referències

* 1 2 de Riquer, Martí. Heràldica catalana. Barcelona, Quaderns Crema, 1984.
* ↑ Barbany i Ciurans, Carme. L'Hospital de Granollers. Barcelona, Lünwerg, 1999..
* ↑ Molas Ribalta, Pere «Los cancilleres de Carlos V». Universitat de Barcelona.
# Yússuf IV

Yússuf IV, d'una branca col·lateral, net (per una filla) de Muhàmmad VI el Bermejo, fou rei musulmà de la dinastia nassarita de Granada. Era el candidat dels castellans que el van proclamar rei el gener de 1431 i després de la victòria de la Higueruela (a la Vega de Granada) l'1 de juliol de 1431 el van portar fins a les portes de Granada on poc després fou aclamat rei. Muhàmmad IX va fugir a Màlaga. Yussuf només va viure poc més de mig any, i va morir l'abril del 1432. Muhàmmad IX fou llavors cridat altre cop al tron.

## Referències

* José Antonio Conde Historia de la dominacion de los Arabes en España: Sacada de varios manuscritos y memorias arabigas
# Zhao Limin

Zhao Limin és una esportista xinesa que va competir en judo, guanyadora d'una medalla d'or al Campionat Asiàtic de Judo de 1993 en la categoria de –72 kg.

## Palmarès internacional

Campionat Asiàtic :
| Any | Lloc | Medalla | Categoria |
| 1993 | Macau (Plantilla:Bandera2) | 1 | –72 kg |

## Referències

* ↑ «Resultats del Campionat Asiàtic de Judo (1966–2011)». BBWeb-Arena (anglès)
# Platja des Dofí (Cadaqués)

* No s'ha de confondre amb Platja del Dofí (ses Salines).
La platja des Dofí és una petita platja natural del municipi de Cadaqués (Alt Empordà), situada al Racó des Dofí, a la Cala Portaló, dins del Parc Natural del Cap de Creus. Orientada al nord-oest, té una longitud de 35 m i una amplada de 6 m. Està formada per graves, còdols i blocs. És una platja solitària per la dificultat d'accés i per tenir a prop la platja de Portaló, més atractiva per als banyistes.
El nom de la platja es refereix al dofí, mamífer aquàtic abans molt més abundant en aquest indret.

## Referències

* ↑ «Mapa topogràfic de Catalunya». Institut Cartogràfic i Geològic de Catalunya.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* 1 2 Crestas, Pako. Les platges de la Costa Brava. De Cadaqués al Port de la Selva. Valls: Cossetània, maig 2016, p. 94-95. ISBN 978-84-9034-407-1.
# Platja des Jondal

La platja des Jondal, o Cala Jondal, és una platja de l'illa d'Eivissa, al municipi de Sant Josep de sa Talaia. Es troba a 12,5 km d'Eivissa i a 9,5 km de Sant Josep.
És una àmplia badia, limitada pels seus extrems per dos extensos caps que la protegeixen del vent i les onades. Un torrent que desemboca a la platja té als seus voltants explotacions agràries típiques de l'illa. El substrat és majoritàriament de còdols grans, amb algunes zones de sorra, que prové d'aportacions de bancs submarins. El fons alterna sorra amb còdols. El desnivell és suau i no cobreix fins als 30 m. L'orientació al sud fa que els vents siguin fluixos i sempre de mar a terra.
# Pinos Puente

Pinos Puente és un municipi andalús situat en la part nord-occidental de la Vega de Granada (província de Granada). Limita amb els municipis de Valderrubio, Íllora, Moclín, Atarfe, Santa Fe, Fuente Vaqueros, Láchar, Cijuela, Chimeneas i Moraleda de Zafayona. Pel seu terme municipal discorren els rius Genil i Frailes.
La seva economia es basa en una important agricultura de regadiu i ramaderia.
# Pino del Río

Pino del Río és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 290 | 269 | 272 | 265 |
# Pinsà ala-roig de l'Atles

El pinsà ala-roig de l'Atles (Rhodopechys alienus) és una espècie d'ocell de la família dels fringíl·lids (Fringillidae) que habita zones rocoses a la serralada de l'Atles, al Marroc i probablement al nord-est d'Argèlia.
Fins fa unes dècades havia estat considerat una subespècie del pinsà ala-roig asiàtic.

## Referències

* ↑ «Pinsà ala-roig de l'Atles». Cercaterm. TERMCAT, Centre de Terminologia. Rev. 10/04/2022(català)
* 1 2 Svensson, Lars. Guia d'ocells : Europa i regió mediterrània. Barcelona: Omega, 2018. ISBN 978-84-282-1534-3.
* ↑ Kirwan; Atkinson, Phil W.; van den Berg, Arnoud B.; Shirihai, Hadoram «Taxonomy of the Crimson-winged Finch Rhodopechys sanguineus: a test case for defining species limits between disjunct taxa». Bulletin of the African Bird Club, 13, 2, 2006, pàg. 136–46. DOI: 10.5962/p.309779.
# Ziesita

La ziesita és un mineral de la classe dels vanadats. Rep el seu nom d'Emmanuel G. Zies (1884-1981), del Carnegie Institution for Science (Washington DC).

## Característiques

La ziesita és un vanadat de fórmula química Cu₂V5+ 2O₇. Va ser aprovada com a espècie vàlida per l'Associació Mineralògica Internacional l'any 1979. Cristal·litza en el sistema monoclínic.
Segons la classificació de Nickel-Strunz, la ziesita pertany a «08.FA - Polifosfats, poliarsenats i [4]-polivanadats, sense OH i H₂O; dímers que comparteixen vèrtex de tetraedres» juntament amb els següents minerals: blossita, chervetita, pirocoproïta, pirofosfita i petewilliamsita.

## Formació i jaciments

Va ser descoberta al Volcà d'Izalco, que es troba al departament de Sonsonate, a El Salvador. És un dels volcans més joves del continent americà, i el més jove del país, força actiu des del seu naixement el 1770 fins a l'any 1958. Des d'aleshores només una breu i molt petita erupció el 1966 ha interromput la inactivitat. Les laves del volcà anteriors al 1966 són basalts, i s'hi han trobat molts minerals nous a les seves fumaroles i als sublimats fumaròlics, que són inusualment rics en vanadi.

## Referències

* ↑ «Ziesite» (en anglès). Mindat. [Consulta: 2 agost 2017].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 2 agost 2017].
* ↑ «Izalco Volcano, Sonsonate Department, El Salvador» (en anglès). Mindat. [Consulta: 3 agost 2017].
# Zierker See

Zierker See (Llac Zierker) és un llac d'Alemanya. La ciutat de Neustrelitz es troba al nord d'aquest llac.
El llac té una superfície de 3,47 km² i es troba a 59 m d'altitud. Té una fondària mitjana d'1,6 m.
És un llac navegable des de Neustrelitz fins al seu extrem sud, on es troba amb el Canal Kammer, el Canal Kammer uneix el Zierker amb el llac Woblitzsee, i permet que els vaixells arribin al riu Havel.

## Referències

* ↑ «Hauptstrecken Abkürzungen» (en alemany). Wasser- und Schifffahrtsverwaltung des Bundes. Arxivat de l'original el 2011-07-19. [Consulta: 6 febrer 2011].
* ↑ Sheffield, Barry. Inland Waterways of Germany. St Ives: Imray Laurie Norie & Wilson, 1995, p. 106–108. ISBN 0-85288-283-1.
# Zig-zag in-line package

Zig-zag in-line package fou un tipus d'encapsulat de circuit integrat de curta vida, particularment usat en xips de memòries RAM dinàmiques. S'esperava que reemplacessin els Dual in-line package (DIP), però no va ser així. És un circuit integrat encapsulat en un tros de plàstic, amb unes mides aproximades de 3 mm x 30 mm x 10 mm. Els pins del conjunt sobresurten en dues files. Aquests pins són inserits en forats a la targeta de circuit imprès. Han estat reemplaçats pels TSOP usats en les memòries SIMM i DIMM.
# Òptica de pel·lícula prima

L'òptica de pel·lícula prima és la branca de l'òptica que estudia la interacció de la llum amb capes molt primes de diferents materials. Per tal de complir-se les condicions d'òptica de pel·lícula prima, el gruix de les capes dels materials han de ser de l'ordre de la longitud d'ona de llum visible (aproximadament 500 nm). Les capes d'aquesta mida poden tenir destacables propietats físiques a causa de la interferència de la llum i la diferència d'índex de refracció entre les capes, l'aire, i el substrat. Aquests efectes alteren la manera com la llum es transmet i reflecteix. Aquests fenòmens, englobats dins de l'òptica de pel·lícula prima, es poden observar en bombolles de sabó.
La fabricació d'aquestes capes de pel·lícula prima es pot fer a través de deposició d'una o més capes primes de material a un substrat. Això es fa normalment amb la tècnica de deposició física de vapor , l'evaporació o sputter deposition, o un procés químic com la deposició química de vapor.
Les pel·lícules primes es fan servir per crear recobriments òptics. Algunes de les seves aplications són en superfícies d'emissivitat baixa de vidre per a cases i cotxes, cristalls amb recobriments antireflectors i per miralls i filtres òptics d'alta qualitat. Una altra aplicació d'aquests recobriments és en filtres espacials.

## Referències

* ↑ Knittl, Z. Optics of thin films. John Wiley, 1981.
* ↑ Moreno, Ivan; Araiza, JJ; Avendano-Alejo, M «Thin-film spatial filters». Optics Letters, 30 (8): 914–6, 2005.
# Pontiac (Michigan)

Pontiac és una ciutat de l'estat del Michigan dels Estats Units d'Amèrica. Forma part del Comtat d'Oakland i és la ciutat més gran del comtat. Segons el cens del 2010, té una població de 60.175 habitants.
La ciutat fou fundada el 1818 i va rebre el nom en honor de Pontiac, cabdill amerindi dels odawa. És probablement coneguda per ser la seu d'una de les principals plantes de fabricació de General Motors en les quals es produeixen els automòbils Pontiac. En aquesta ciutat se situa l'estadi Pontiac Silverdome, seu de la Copa Mundial de Futbol de 1994 i de la Super Bowl XVI entre els San Francisco 49ers i Cincinnati Bengals.

## Referències

* ↑ «Population Estimates». United States Census Bureau. [Consulta: 3 juny 2013].
* ↑ «Find a County». National Association of Counties. [Consulta: 7 juny 2011].
* ↑ Lewis, Pierce. "America Between the Wars: The Engineering of a New Geography." In McIlwraith, Thomas F. & Muller, Edward K., eds. (2nd ed. 2001), North America: The Historical Geography of a Changing Continent, p. 384. Rowman & Littlefield Publishers, Inc.
* ↑ «Pontiac Silverdome History and Conception: Conception of the Pontiac Silverdome». Silverdome-architect.blogspot.com, 03-02-1971. [Consulta: 17 agost 2012].

## Enllaços externs

* Ajuntament de Pontiac
# Plat (bicicleta)

Un plat és un component de la bicicleta que forma part del sistema de transmissió. Consisteix en una roda dentada en la qual s'engrana la cadena i s'acobla l'eix del pedaler, i que té com a funció transmetre la força mecànica dels pedals a la roda posterior.
L'ús del sistema de plat i cadena en bicicletes es remunta a l'any 1879, quan Harry Lawson va incorporar-lo als bicicles existents. Això va permetre reduir la mida de la roda davantera i va propiciar l'aparició de l'anomenada bicicleta de seguretat, precursora de les bicicletes actuals.

## Referències

* ↑ «Diccionari general de l'esport | TERMCAT». [Consulta: 24 novembre 2023].
* ↑ Diccionari de ciclisme. 1. ed. Barcelona: Enciclopèdia Catalana, 1991. ISBN 978-84-7739-217-0.
* ↑ «bicicleta | enciclopedia.cat». [Consulta: 24 novembre 2023].
* ↑ «Lawson's 'Bicyclette', 1879. at Science and Society Picture Library», 04-01-2015. Arxivat de l'original el 2015-01-04. [Consulta: 24 novembre 2023].
# Porxo (Cornellà del Terri)

El Porxo és una obra de Cornellà del Terri (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

Porxo que ocupa la banda de ponent d'un conjunt d'edificis de planta irregular. Per una banda presenta un arc de mig punt amb pedres tallades i col·locades a plec de llibre, la resta del parament és fet amb pedra irregular. L'altra façana exterior presenta, al pis superior, un tancament fet amb peces de fusta. El sostre de la planta baixa és amb cairats, fustam i rajols. La coberta és de teula àrab a una vessant.

## Referències

* ↑ «Porxo». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 setembre 2017].
# Porxo de Santa Oliva

El portal o porxo de Santa Oliva és situat a l'inici dels carrers Santa Oliva, Garraf i Creu Reial del nucli antic d'Olesa de Montserrat. És l'últim dels antics portals que tancaven el clos de la vila d'Olesa de Montserrat vers el nord direcció Can Llimona i Puigventós.
Damunt d'aquest portal hi ha una capella edificada l'any 1675 dedicada a Santa Oliva, patrona d'Olesa de Montserrat. Cada 10 de juny s'hi fa una ofrena floral.
És situat l'inici del camí vell d'Olesa a Vacarisses i és al costat del Parc del porxo de Santa Oliva.

## Bibliografia

* SAUMELL OLIVERAS, Joan. Olesa aimada. Olesa de Montserrat: Unió Excursionista de Catalunya - Olesa, 1981. 213 p.
* VENDRANES, Gusman i RULLIER, Chantale. Oli d'Olesa. La Passió d'un poble. Montserrat: Publicacions de l'Abadia de Montserrat, 1996. 215 p.
# Zvjezdan Misimović

Zvjezdan Misimović (en serbi: Звјездан Мисимовић, 5 de juny de 1982) és un exfutbolista bosnià de la dècada de 2000 nascut a Alemanya.
Fou 84 cops internacional amb la selecció iugoslava.
Començà la seva carrera a Alemanya, on jugà gran part de la seva carrera. Defensà els colors de clubs com Bayern Múnic, VfL Wolfsburg, Galatasaray, Dynamo Moscou i Beijing Renhe.

## Palmarès
### Bayern de Múnic

* Lliga alemanya de futbol: 2002-03

### VfL Bochum

* 2. Bundesliga: 2005-06

### VfL Wolfsburg

* Lliga alemanya de futbol: 2008-09

### Guizhou Renhe

* Copa xinesa de futbol: 2013
* Supercopa xinesa de futbol: 2014

## Referències

* ↑ «zvijézda» (en serbocroat). [Consulta: 17 març 2018]. «Zvjèzdan»
* ↑ «Misimović: Nismo se uspjeli nametnuti». scsport.ba, 08-09-2010. [Consulta: 8 setembre 2010].
* ↑ «Zvjezdan Misimović - mozak Ćirine ekspedicije». sarajevo-x.com, 11-07-2009. [Consulta: 31 agost 2010].
* ↑ «Zvanično: Zvjezdan Misimović novi igrač Guizhou Renhea» (en bosnian). reprezentacija.ba. Arxivat de l'original el 6 de gener 2013. [Consulta: 4 gener 2013].
* ↑ «Misimović, Zvjezdan». National Football Teams. [Consulta: 31 agost 2010].
* ↑ «Zvjezdan Misimovic». Fußballdaten.de, 02-10-2010. [Consulta: 5 octubre 2010].
# Petits mons de poesia

Petits mons de poesia (originalment en francès, En sortant de l'école) és una sèrie de curtmetratges francesos dedicats als poemes amb la idea d'associar poesia i llibertat de creació. Cada temporada ret homenatge a un poeta diferent. S'ha subtitulat al català.
Consisteix en tretze curtmetratges de tres minuts creats per joves directors francesos graduats en escoles d'animació franceses. Va ser produït per Tant Mieux Prod, Bayard Jeunesse i France Télévision.
La primera temporada va partir de tretze poemes de Jacques Prévert. Posteriorment, es van fer altres temporades al voltant d'autors diferents però amb el mateix nom.
Va rebre el premi Les lauriers de la radio et de la télévision el febrer de 2016. S'ha exhibit en la Secció Oficial del Festival de Cinema d'Animació d'Annecy.

## Referències

* 1 2 «Petits Mons de Poesia». FilminCAT. [Consulta: 31 juliol 2022].
* ↑ «Còpia arxivada». Arxivat de l'original el 2017-03-13. [Consulta: 31 juliol 2022].
* ↑ «Petits Mons de Poesia». Goita què fan ara. [Consulta: 31 juliol 2022].
* ↑ «Prix & récompenses». Tant Mieux Prod. Arxivat de l'original el 2020-09-26. [Consulta: 11 setembre 2020].
# Portada/efemèride febrer 29

Núria Martínez jugant amb la selecció catalana.
« 28 de febrer · 29 de febrer · 1 de març »
# Cos luti

El cos luti o cos groc és una formació endocrina de color groc en la qual es transforma el fol·licle de Graaf, a l'ovari, un cop l'oòcit hi surt. El seu desenvolupament ve regulat per l'hormona luteoestimulant. El cos luti apareix després de la fase d'ovulació i actua al llarg de tota la segona meitat del cicle ovàric, del dia 15 al 28, en el que es coneix com a fase lutial, que correspon a la tercera fase del cicle uterí, la fase secretora. Durant aquesta, produeix altres hormones femenines (progesterona i estrogen 17-beta estradiol, concretament) que, en cas d'embaràs, tenen com a funció la preparació de l'úter per a acollir l'òvul fecundat.
Si l'òvul no ha aconseguit captar cap espermatozoide, quan aquest és expulsat el cos luti degenera, s'atrofia i deixa de secretar hormones; conseqüentment, la presència de progesterona en la dona disminueix, les capes externes de l'endometri de l'úter es trenquen i es desprenen i això provoca la menstruació o expulsió d'aquestes capes. Si, en canvi, l'òvul ha aconseguit captar un espermatozoide capaç de fecundar-lo, el cos luti, que llavors es manté actiu gràcies a una hormona que és alliberada per l'embrió, continua creixent durant tres mesos i després comença a desaparèixer lentament.
Una de les causes possibles d'incapacitat per a ser mare pot ser el fet de desenvolupar un cos luti insuficient, és a dir, que no produeix prou progesterona.

## Referències

* ↑ «Cos luti». Gran Enciclopèdia Catalana. Barcelona: Grup Enciclopèdia Catalana.
# Malé Lednice

Malé Lednice és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1339.
# Topino

El Topino és un riu d'Úmbria, al centre d'Itàlia.
A l'antiguitat era conegut com a Timia o Tinia i és mencionat per Dante Alighieri al Canto XI de Paradís.
Neix als vessants del Monte Pennino, al municipi de Nocera Umbra. Els tributaris del Topino són el Menotre i el Clitunno. Després de passar pels comuni de Valtopina, Foligno, Bevagna, Cannara i Bettona, s'uneix al riu Chiascio abans de fluir al Tíber.

## Referències

* ↑ W. Smith. 1854. "Tinia" In Dictionary of Greek and Roman Geography. http://www.perseus.tufts.edu/hopper/text?doc=Perseus%3Atext%3A1999.04.0064%3Aalphabetic+letter%3DT%3Aentry+group%3D11%3Aentry%3Dtinia-geo
* ↑ Harris, W., R. Talbert, S. Gillies, T. Elliott, J. Becker. «Places: 413340 (Tinea (river))». Pleiades. [Consulta: 2 abril 2015].
# Gbely

Gbely és una ciutat d'Eslovàquia. Es troba a la regió de Trnava.

## Història

La primera menció escrita de la vila es remunta al 1392.

## Ciutats agermanades

* Deutsch-Wagram, Àustria
* Židlochovice, República Txeca
# Fèlix "in Pincis"

Fèlix in Pincis és una figura llegendària, venerada com a sant, però que no correspon a cap persona real. La seva llegenda es va originar per explicar l'existència de la capella dedicada a sant Fèlix de Nola al mont Pinci de Roma; d'aquí el nom de "Fèlix in Pincis" (al Pinci).
En desenvolupar-se, i perduda la memòria de la capella, que va desaparèixer, per a explicar-ne el nom es va elaborar una llegenda i el "nou Fèlix" va passar a figurar com un sant diferent, en un procés de duplicació de personalitat hagiogràfica. No obstant això, la festivitat es va mantenir el mateix dia que la del sant original, el 14 de gener, i la seva història figura a la Llegenda àuria vinculada a la del sant de Nola.

## Llegenda

Fèlix era un professor de primeres lletres a Roma; era un home de bona fe i bon mestre, però molt estricte i rigorós amb els estudiants. Era cristià i proclamava obertament la seva fe. Els pagans van capturar-lo i van lliurar-lo als seus alumnes, als que havien posat en contra seva; aquests van punxar-lo amb els seus estilets d'escriure (els stylus amb què s'escrivia damunt les tauletes de cera) fins que va morir.
El stylus també s'anomenava en llatí pinca. La llegenda, doncs, vol explicar el nom "in Pincis" i indueix que el motiu era el martiri que va patir un tal Fèlix mitjançant les pinca: d'aquí el Fèlix in Pincis.
Va morir o va ser soterrat al Pinci, al que seria la capella de Sant Fèlix in Pincis.

## Notes

* ↑ És la mateixa història que s'explica de Sant Cassià d'Imola que, sense cap dubte, serveix com a font en l'elaboració del nou sant.

## Vegeu també

* Fèlix de Nola (prevere)